Sovietske národné vodnopólové družstvo mužov

Sovietske národné vodnopólové družstvo mužov bolo národné družstvo mužov, ktoré reprezentovalo Sovietsky zväz a neskôr Spoločenstvo nezávislých štátov v rokoch 1951 až 1992 v medzinárodných vodnopólových súťažiach a priateľských zápasoch. Fungovalo pod záštitou Federacija vodnogo polo SSSR. Od roku 1956, kedy získalo svoju prvú medailu na niektorom z vrcholných podujatí FINA, patrilo medzi najsilnejšie vodnopólové družstvá na svete. Za jeho najväčšie úspechy možno považovať 2 zlaté medaily z Olympijských hier, zlaté medaily z Majstrovstiev sveta a Európy či víťazstvá vo Svetovom pohári. 

Nástupnickými reprezentáciami sovietskeho družstva sa v rokoch 1991 a 1992 stali , , , , , , ,  a .

Vrcholné podujatia 
Na olympijských hrách sa sovietske družstvo predstavilo 10-krát a získalo spolu 8 medailí, z toho 2 najcennejšie. Prvýkrát sa zúčastnilo Letných olympijských hier 1952. Už na svojej druhej olympiáde, v Melbourne 1956, získalo medailubronzovú. Na ďalších štyroch olympiádach si zakaždým vybojovalo niektorú z medailí a v roku 1972 prvýkrát zlatú, keď ani raz neprehralo. Druhú zlatú medailu vybojovalo na domácej olympiáde v Moskve, kde vyhralo všetky stretnutia. Po bojkote Sovietskeho zväzu v roku 1984 sa ešte zúčastnilo posledných dvoch olympiád, kde získalo 2 bronzové medaily. V roku 1992 to bolo pod hlavičkou Spoločenstva nezávislých štátov.

Na majstrovstvách sveta sa družstvo kvalifikovalo zakaždým až do roku 1991. Získalo na nich 4 medaily, z toho v rokoch 1975 a 1982 zlaté. Hneď na prvých MS v roku 1973, ktoré organizovala práve Juhoslávia, vybojovalo striebro a v roku 1986 bronz. Na svojich posledných MS, v roku 1991, skončilo po troch prehrách až siedme.

Na majstrovstvách Európy vybojovalo družstvo 10 medailí, z toho 5 zlatých. V rokoch 1958 až 1974 získalo zakaždým nejakú medailu, rovnako ako v rokoch 1981 až 1987, keď získalo 3 zlaté medaily v rade. Na poslednom európskom šampionáte v roku 1991 v Aténach skončilo bronzové.

Družstvo sa dokázalo kvalifikovať aj na 6 turnajov Svetového pohára, na ktorých vybojovalo 3 medaily, z toho v rokoch 1981 a 1983 zlaté.

Výsledky 
Olympijské hry

Majstrovstvá sveta

Majstrovstvá Európy

Svetový pohár
 1979: 4. miesto
 1981:  1. miesto
 1983:  1. miesto
 1985: nekvalifikovalo sa
 1987:  2. miesto
 1989: 6. miesto
 1991: 5. miesto

Pozri aj 
 Sovietske národné vodnopólové družstvo žien
 Ruské národné vodnopólové družstvo mužov

Iné projekty

Zdroje 
 Štatistický portál todor66.com 
 Vodnopólové štatistiky a medailisti fina.org 

Národné vodnopólové družstvá
Vodné pólo
Vodné pólo v Rusku